text: Voldsom vækst i pillesmugling
  03 januar 2012 kl. 08.55
  Politi og toldvæsen oplevede en voldsom vækst i pillesmugling over grænsen i 2011.
  Politi og toldvæsen nappede 119.700 piller, der blev forsøgt smuglet over grænsen i det forløbne år.
  Det er en voldsom vækst i forhold til tidligere.
  I 2010 blev der nemlig kun taget 300 piller ved grænsen, mens tallet i 2009 var 14.000 piller.
  Politiet har ikke noget bud på, hvad den voldsomme stigning skyldes.
  ? Men der kan godt være meget store svingninger i det fra år til år. Sidste år fandt vi fem kilo heroin. I år var der kun 10 gram, siger Per Østergaard Andersen, der er leder af politi- og toldgruppen, til JydskeVestkysten.
  